# Telenor Kulturforening - Årsberetning 2024

## Styret:

Siden årsmøtet 22. februar 2024 har styret i Telenor Kulturforening bestått av følgende personer:

|  |  |
| --- | --- |
| **Styremedlemmer**: |  |
| Anita Steine | (valgt 2024) |
| Kari Erlandsen | (valgt 2024) |
| Øyvind Hem | (valgt 2024) |
| Sidsel Pedersen | (valgt 2024) |
| Torund Hellesø-Knutsen | (valgt 2023) |
| Anne Marie Kvistad | (valgt 2023) |
| Bjørn Imislund | (valgt 2023)  |

Alle velges for to år av gangen. To av valgene var gjenvalg. Aud Rokke og Britt Sandberg trådte ut av styret i 2024. Anita Steine og Kari Erlandsen var nye i styret i 2024.

**Revisor**:

Bjørn Ellefsen valgt for ett år

**Valgkomiteen**:

Aud Rokke valgt for 1 år, ytterligere behov pekes ut av styret

Styrets første møte etter årsmøtet var 04. mars, hvor styret konstituerte seg.

**Vervene ble fordelt slik:**

Leder: Anita Steine (T)

Nestleder: Torund Hellesø-Knutsen (T)
Sekretær: Kari Erlandsen (T)

Kasserer: Øyvind Hem

Styremedlem: Sidsel Pedersen (T)

Styremedlem: Anne Marie Kvistad (T)

Vara med møterett: Bjørn Imislund

Flertallet av faste styremedlemmene var ved årsmøte og valget 22.02. ansatt i Telenor (5 av 6).

**MEDLEMSDIALOG OG ARRANGEMENTSINFORMASJON**

Foreningen benytter «StyreWeb» som leverandør av digital styreplattform og medlemsbehandling. Informasjon om foreningens aktiviteter legges ut Telenor Workplace og på TKF’s nettside <http://www.telenorkulturforening.no/>

Arrangementer og annen informasjon annonseres via Telenor Workplace og StyreWeb med mail til medlemmene, og man melder seg på via vedlagt link til Arena 365. Her håndteres også betaling som kan gjøres via Vipps eller kortbetaling. Vi har i 2024 jobbet aktivt for å lage et levende og interessant medlemsområde på Workplace, og har i skrivende stund 147 følgere i vår åpne Workplace gruppe. Dette er en god kanal for å informere og våre arrangement både før og etter at de er gjennomført. Vi har også muligheten for å legge ut medlemstilbud som rabatterte billetter i denne kanalen. Dette har gitt god synlighet og fornyet oppmerksomhet rundt TKF og vi vil fortsette med dette i 2025.

### STYREMØTER

Det har vært holdt 9 styremøter i perioden, i tillegg til en strategi-workshop og e-postdialoger knyttet til arrangementene. Styret arbeider godt og er dedikert til å gjøre det beste for våre medlemmer.

### MEDLEMMER

### Antall betalende medlemmer per 31.12.2024 var 223 mot 172 medlemmer ved utgangen av 2023 og 184 i 2022. Medlemsmassen er økende, og vi er fornøyd med en økning på 30% av medlemsmassen fra 2023 til 2024.

### Styret har ikke nøyaktig tall på antall medlemmer som er Telenor ansatt pr dato, men 89 oppga telenor.no eller telenor.com som mailadresse i 2024. Tallet som ble lagt til grunn i søknad om velferdsmidler til Telenor Kulturforbund pr. 30. april var 58 Telenor ansatte

### Det har vært 59 nyinnmeldinger i 2024, og det var 8 utmeldinger og strykninger i perioden.

### Innmelding i Telenor Kulturforening gjøres via våre nettsider.

### ARRANGEMENTER

Styret har gjennom året lagt vekt på å øke andelen av Telenoransatte medlemmer, og jobber for å møte intensjonen i vedtektenes som sier at tildelte midler er gitt iht aktive ansatte som er medlemmer. Velferdsmidlene skal skape et godt arbeidsmiljø på tvers i selskapet, og benyttes til at ansatte kan møtes utenom arbeidstiden.

Vi har i 2024 søkt samarbeid på tvers av selskapet med YPN (Young Professional Network) og økt synligheten på Telenors Workplace. Det er lagt ut flere interessante tilbud på rabatterte billetter og gratis arrangement, og vi har gjennomført sommeryoga med bading og badstue på Sollerudstranda. VI mener disse tiltakene er noe av grunnen til den gode medlemsveksten blant Telenor ansatte.

Foreningen hadde 13 medlemsarrangementer inkludert årsmøtet og 5 rabatterte billett-tilbud til kulturarrangement i 2024. Dette var en økning i aktivitetsnivå fra 2023 hvor det ble gjennomført 10 arrangementer.

**Under presenteres arrangementene for 2024**

31.01 Vitenskapsakademiet (41)

22.02 Årsmøte (38)

12.03 Omvisning Oslo Børs (53)

24.04 Criollo Sjokoladebar, Drammen (20)

28.05 Stovnertårnet (35)

06.06 FOMA Festival (22)

19.08 Åpning av Expo, kunsten på Fornebu og piknik, samarbeid med YPN

Juni Gratis Sommer: Yoga-morgen

01.10 Krigssskolen (35)

18.09 Gratis konsert på Lilleaker Knut Reisers Band

Des Fjordtokt badstue på Sollerud

07.11 Bilhistorisk senter (18)

27.11 Julebord – Conduit Oslo (31)

Rabatterte billetter: Helene Bøksle i Oslo Spectrum, ABBA , Et glass, Mamma Mia og Jan Teige 75 års jubileumskonsert i Oslo Spektrum, FOMA for venner. Styret håper medlemmene har benyttet seg av disse gode tilbudene, og tar gjerne imot forslag fra våre medlemmer til tilsvarende aktiviteter i 2025.

**ØKONOMI**

Medlemmene får i mars beskjed per e-post om kontingentinnbetaling med beløp, kontonummer og frist. Betaling av egenandel til et arrangement blitt krevet når billett bestilles. Påmelding gjøres digitalt via StyreWeb/Arena 365 og betaling skjer via Vipps eller bankkort.

Kontingenten for 2024 og 2025 er kr 250. Styret foreslår den samme medlemskontingenten i 2026. Foreningen er pålagt å ha medlemskontingent for å få støtte gjennom velferdsmidlene fra Telenor Kulturforbund.

Kostnader til det enkelte arrangement dekkes av en egenandel, samt kontingentpenger og velferdsmidler.
Kulturforeningen sponset ca. 55 % av arrangementskostnadene.

Støtten fra Telenor Kulturforbund var på kr 52.500,- i 2024, en nedgang fra kr 60.000,- i 2023.

Generelt har støtten gått ned fra kr. 46.436,- i 2022, 65.000,- i 2021, 89.000,- i 2020, 144.000,- i 2019, 150.000,- i 2018, og 160.000,- i 2017.

Nedgangen skyldes at støtten dimensjoneres ut ifra Telenor-ansatte medlemmer. Styret har søkelys på rekruttering av Telenor ansatte medlemmer. (se punkt om medlemmer)

Telenor kulturforening mottok 19.331, kroner fra kroner fra Norsk tipping sin grasrotandel i 2024. Denne inntekten var 15.025,- i 2023 og kr 17.700,- i 2022. Styret oppfordrer tippende medlemmer å benytte TKF ved grasrotandel. Man melder seg på ved å sende SMS «Grasrotandelen 993185264» til 60000. Styret takker alle som har gitt sin grasrotandel til TKF.

I 2024 var inntektene 32.178,- høyere enn kostnadene og foreningen gikk ut av året med et positivt driftsresultat som var høyere enn budsjettert. Budsjettet var satt opp som et null-resultat med kr. 500,- i underskudd. Det er ikke et mål for TKF å gå med overskudd, og vi vil i 2025 sørge for at våre aktiviteter har en lavere egenandel til Telenor ansatte. Vi vil også ta høyde for den økte medlemsmassen og er fornøyd med at vi har en økonomi som er i god stand til å håndtere dette.

**REPRESENTASJON**

Liv Hege Karlsen er nestleder i Telenor Kulturforbund og Torund Hellesø-Knudsen ble i 2023 gjenvalgt som styremedlem. TKF representert ved Anita Steine er i forbundets valgkomite for 2025.

**INNKOMNE FORSLAG til ARRANGEMENTER**

Foreningen ønsker å finne aktiviteter som fenger medlemmene og tar gjerne imot forslag. Alle forslag føyes til rekken av mulige arrangementer som styret fortløpende vurderer.

Styret planlegger arrangementer et halvår frem i tid. Vi oppfordrer alle til å komme med forslag til fremtidige arrangementer. Vi ser at arrangementene i 2024 har gitt positive resultater på medlemsmassen, og at flere Telenoransatte deltar på våre arrangement. Dett er viktig for styret, og vi oppfordrer spesielt yrkesaktive til å gi oss tilbakemeldinger og forslag til arrangement.

Som tidligere beskrevet er den økonomiske støtten fra Telenor redusert. Dette medfører at medlemmer som ikke lenger dekkes opp av støtte fra Telenor, i fremtiden vil måtte betale en høyere egenandel for deltakelse på arrangementene enn tidligere.

Styret vil takke for oppslutningen om arrangementene og for den tillitt som er vist.

Øyvind Hem Anita Steine Torund Hellesø-Knutsen Kari Erlandsen

Anne Marie Kvistad Sidsel Pedersen Bjørn Imislund